Սանահինի կամուրջ

Սանահինի կամուրջ, պատմամշակութային հուշարձան Հայաստանի Լոռու մարզի Ալավերդի քաղաքում։ Միջնադարյան Հայաստանի նշանավոր ինժեներական կառույցներից է։ Իրար է միացնում Դեբեդ գետի երկու ափերը։ Կառուցել է Աբաս Բ Կյուրիկյանի կինը՝ Վանենի թագուհինԼուսիկ Մկրտչյան, «Հայ կնոջ օժանդակությունը հայ հին ճարտարապետությանը», ՀՍՍՌ ԳԱ Տեղեկագիր հասարակական գիտությունների, 1964 թվական։։

Հաղպատի և Սանահինի վանական համալիրների հետ միասին այն հանդիսանում է ՅՈՒՆԵՍԿՕ–ի համաշխարհային ժառանգության օբյեկտ (ID 777-003)։

 Պատմություն 
Կամուրջը կառուցել է 12-րդ դարի վերջին Իվանե և Զաքարե Զաքարյանների քրոջ՝ Վանենի թագուհու կողմից՝ ի հիշատակ իր ամուսին Աբաս Բագրատունու։

1795 թվականին Աղա Մահմեդ խանի հրոսակները ոչնչացրել են կամրջի արձանագիր խաչքարի այն մասը, որի վրա գրված էր կառուցման թվականըՀայրենիքի ձայն, 1965, թիվ 1։։

Նորոգվել է մի քանի անգամ։ 1888 թվականին Թիֆլիսի Նորաշեն Ս. Աստվածածին եկեղեցու քահանա սանահինցի Երվանդենց Թադևոսի միջոցներով ամրացվել են կամրջի ձախակողմյան պատերի խախտված հիմքերըՎ.Հարությունյան, Միջնադարյան Հայաստանի քարավանատներն ու կամուրջները, Երևան 1960։։ 1928-1929 թվականներին Ալեքսանդր Թամանյանի ղեկավարությամբ մասնակիորեն ամրացվել են ձախափնյա խելի հիմքերը։ 1939-1940, 1976-1977 թվականներին իրականացվել են ճակատային երեսապատերի վերաշարման աշխատանքներԳ.Շախկյան, Լոռի. պատմության քարակերտ էջերը, Երևան 1986։։

 Կեղծ վարկած 
Վրացական որոշ շրջանակների, մասնավորապես, զբոսաշրջային ոլորտի հարթակների կողմից հայոց Վանենի թագուհու կողմից կառուցված կամուրջը վերագրվում է վրաց Թամար թագուհունქართული და სომხური ტაძრები სომხეთის ტერიტორიაზე (արխիվացված 03․10․2023 թվականին)։ლორე-ტაშირი (დაკარგული საქართველო) (արխիվացված 17․04․2025 թվականին)։ისარგებლე ფასდაკლებით სომხეთის, ლორეს 1 დღიან ტურზე Mix travel georgia-სგან.։։

 Ճարտարապետական նկարագիր 
18,6 մ երկարություն ունեցող միաթռիչք, կամարակապ կամրջի աջակողմյան խելը բարձրադիր ժայռի վրա է, իսկ ձախակողմյանը՝ գետի ցածրադիր ափին, որի հետևանքով կամրջի այս կեսը զգալի վերելք ունի դեպի կենտրոն, իսկ մյուս կեսը հարթ է։ Կամրջի քարաշեն պատնեշի վրա կան առյուծների բարձրաքանդակներ։

 Պատկերասրահ 

 Ծանոթագրություններ 

Կատեգորիա:Ալավերդի
Կատեգորիա:Ալավերդու շենքեր և կառույցներ
Կատեգորիա:Հայաստանի կամուրջներ